**La fel ca-ntotdeauna, la fel ca altădată**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La fel ca-ntotdeauna, la fel ca altădată

...

Mi-ai fost dintotdeauna o rază de speranță,

Pe marea vieții mele pe care rătăceam,

Dar când eram cu tine, lipsit de cutezanță,

La dulcea ta privire, privirea mi-o feream!

...

Și-apoi te tot visam în fiecare noapte

Deși deja plecasem spre largul fără țărm,

Eram unul de altul atunci mult prea departe

Iar dorul meu de tine nu mă lăsa să dorm!

...

Visam că mâna ta, în mâna mea ți-așezi

Și cu privirea-ți dulce, caldă și curată,

La fel ca-ntotdeauna, la fel ca altădată

Tu iarăși îmi zâmbeai din ochii tăi cei verzi!

...

Dar eu eram departe pe marea-nvolburată

Și nu știam iubito, de-am să te mai găsesc,

Visam că te-ntâlnesc să-ți spun măcar odată,

Frumoasa vieții mele de-ai știi cât te iubesc!

...

Tu îmi erai iubito, povestea de iubire,

Pe care n-o trăisem dar tot o căutam

Și neputând să uit frumoasa ta privire,

Cuprins de dor iubito, pe tine te visam!

...

Dar eu eram departe pe marea-nvolburată

Și nu știam iubito, de-am să te mai găsesc,

Visam că te-ntâlnesc să-ți spun măcar odată,

Frumoasa vieții mele de-ai știi cât te iubesc!

...

Acum sunt lângă tine, iubita mea visată

Și cu făptura-ți dulce viața-mi înseninez

Dar, ca întotdeauna, la fel ca altădată,

Frumoasa vieţii mele, eu încă te visez!